Abaoe 30 vloaz 'vez gwelet sonerien ha kanerien vreizh konkouriñ e Kan ar Bobl. Ar re  vrudetañ a zo bet er c'honkour-se ur wech dija da neubetañ. Evit ar bloaz 'vo aozet Kan ar Bobl Bro-Dreger evit an dud deuet e Kawan d'ar Sadorn 26 a viz Genver gant Kenvodad Al Levrig. Degemeret e vo : sonerien daou ha daou, kanerien, strolladoù muzik, sonerien o-unan, kanerien skoazellet gant sonerien. Barnet e vo dañsoù nemetken, a vro-Dreger, Bro Plin ha Bro ar Menezioù.  Evit an aozadur, 'vez goulennet deoc'h lakaat hoc'h anv araok ar 15 a viz Genver d'an diwezhañ toud. Roit dimp hoc'h anv, anv ar  strollad (ma 'vez), chomlec'h (pellgomz, postel...), hag ar rann e lec'h ho peus c'hoant koñkouriñ.